alexandrainst/scandi-wiki huggingface dataset:
Kongens tale

Kongens tale (originaltittel: The King's Speech) er en australsk/britisk biografisk film fra , regissert av Tom Hooper, med Colin Firth i rollen som Georg VI av Storbritannia og Geoffrey Rush i rollen som hans talepedagog.

Filmens handling 

Albert (Colin Firth), som går under navnet «Bertie» innad i familien, lider av alvorlig stamming, samtidig stiller det britiske kongehuset spørsmål om hans evner som tronarving. Hans språklige problemer holdes hemmelig for allmennheten, men avsløres når han en dag må holde sin første offentlige tale.

Når den eldste broren i 1936 frasier seg tronen etter at deres far dør, sier Bertie motvillig ja til å tiltre som konge i det britiske riket. Han tar navnet Kong Georg VI. Samtidig har han truffet talepedagogen Lionel Louge (Geoffrey Rush), som med sine utradisjonelle metoder forsøke å finne løsningen på kongens stamming.

Storbritannia står foran en ny verdenskrig, og det hele møter sitt klimaks når den nye kongen må gi sin livs tale – for å tilføre styrke og mot til hele nasjonen.

Medvirkende 
 Colin Firth i rollen som Georg VI av Storbritannia
 Helena Bonham Carter i rollen som Elizabeth Bowes-Lyon
 Geoffrey Rush i rollen som Lionel Logue
 Guy Pearce i rollen som Edvard VIII av Storbritannia
 Michael Gambon i rollen som Georg V av Storbritannia
 Derek Jacobi i rollen som erkebiskop Cosmo Gordon Lang
 Timothy Spall i rollen som Winston Churchill
 Jennifer Ehle i rollen som Myrtle Logue
 Claire Bloom i rollen som Mary av Teck

Mottakelse

Anmeldelser 
Filmen fikk svært gode kritikker, både internasjonalt og i Norge. 

Særlig Colin Firths innsats i filmen ble fremhevet. Søsteren hans jobber som logoped, noe som gjorde at han hadde et sterkt ønske om rollen.

Priser og nominasjoner

Den 83. Oscar-utdelingen 
 Tildelinger:
 Beste film
 Beste mannlige hovedrolle: Colin Firth
 Beste regi: Tom Hooper
 Beste originalmanus: David Seidler

 Nominasjoner:
 Beste mannlige birolle: Geoffrey Rush
 Beste kvinnelige birolle: Helena Bonham Carter
 Beste kinematografi: Danny Cohen
 Beste originalmusikk: Alexandre Desplat
 Beste lydmiks: Paul Hamblin, Martin Jensen og John Midgley 
 Beste artistiske produksjon: Eve Stewart, Set Decoration, Judy Farr
 Beste kostymedesign: Jenny Beavan
 Beste filmklipp: Tariq Anwar

Den 68. Golden Globe-utdelingen 
 Tildelinger
 Beste mannlige skuespiller i en dramafilm: Colin Firth

 Nominasjoner
 Beste dramafilm
 Beste kvinnelige birolle: Helena Bonham Carter
 Beste mannlige birolle: Geoffrey Rush
 Beste regi: Tom Hooper
 Beste manus: David Seidler
 Beste originalmusikk:Alexandre Desplat

Referanser

Eksterne lenker 

 
 
 
 Lydopptak av den kjente talen på YouTube
 Lydopptak av den kjente talen hos BBC

Filmer fra 2010
Britiske dramafilmer
Australske dramafilmer
Britiske biografiske filmer
Oscar for beste film
Engelskspråklige filmer
Amandaprisen 2011
Filmer regissert av Tom Hooper
Filmer med en Oscar-vinnende mannlig hovedrolle
ResearchGate

ResearchGate er et nettsamfunn som inneholder ressurser for samarbeid mellom forskere på tvers av forskningsområder.

Nettsiden inneholder applikasjoner slik som semantisk søkning,fildeling, publikasjons database, forum, metode diskusjoner, grupper osv. Medlemmene lager sin egen profil og har også mulighet til å lage sin egen blogg. Siden oppstart mai 2011 har
Researchgate nå mer enn 1,400,000 medlemmer.

ResearchGate har utviklet en semantisk søkemaskin som utnytter interne ressurser og større eksterne data søkebaser innenfor forskning. Slik som PubMed, Citeseer, arXiv, NASA Library m.flere. 

Søkemaskinen ble utviklet for å analysere en større andel uttrykk enn de brukt i stander nøkkelordsøkere – den analyserer hele abstrakter – dette med en tanke på at flere uttrykk vil tillate mer presise resultat.

Den samme type av semantisk sammenligning er også brukt av hovedsiden
for hjelpe medlemmer med nettverksbygging. Gjennom å analysere
informasjonen tilgjengeligjort av bruker på hans eller hennes profil,
vil plattformen foreslå grupper, andre medlemmer og litteratur gjennom
lik eller sammenlignbare interesser og forskning, som bruker er interessert i.
Det eksisterer nå mer enn 1.400 grupper på ResearchGate, gruppene kan være åpne eller lukkede, dette styrer man selv under privacy settings.

Medlemmer kan også skape egne grupper når de måtte ønske. Alle grupper har software der samarbeid er mulig, dette slik som fildeling og verktøy som gjør det mulig for bruker å samarbeide med kolleger om skriving og redigering av dokumenter. Andre instrumenter slik som
avtalebok, og verktøy for å gjennomføre undersøkelser er også tilgjengelig. Flere forskningsorganisasjoner og institusjoner bruker ResearchGate som en møteplass, dette for å lettere kunne samarbeide å kommunisere. Plattformen har også utviklet private undergrupper for
større organisasjoner, åpne kun for medlemmer av den gjeldende institusjonen.

ResearchGate har i tillegg et job board for forskere, der det
listes opp internasjonale jobber. Så ønsker man jobb i utlandet kan men filtrere etter; stilling, felt, land. Researchgate har utviklet en nettside der forskere kan laste opp å dele tidligere utgitte verk, med respekt for copyright avtaler. Verkene er blant de interne ressursene som er søkbare ved hjelp av den semantiske søkemaskinen.

Referanser

Eksterne lenker
 
 ResearchGate blogg
 ResearchGate Twitter-profil

Nettsteder
Sosiale grupper
Eivind Bratseth

Eivind Husby Bratseth (født 18. juni 1987) er en norsk fotballspiller som spilte målvakt for Ranheim Fotball i Adeccoligaen. Han kom fra Kolstad Fotball foran sesongen 2011.

Bratseth har tidligere blant annet vært i juniorstallen til Fredrikstad Fotballklubb, i tillegg til å ha spilt aldersbestemt fotball for Werder Bremen i Tyskland.

Bratseth er sønn av tidligere fotballspiller og sportsdirektør Rune Bratseth.

Referanser

Eksterne lenker 
 
 Spillerstatistikk på altomfotball.no
 Spillerstatistikk på NIFS.no

Norske fotballspillere
Fotballspillere for Ranheim Fotball
Fotballspillere for KIL/Hemne
Fotballspillere for Byåsen Toppfotball
Fotballspillere for Kolstad IL
Personer fra Trondheim kommune
Håkon Samuelsen

Håkon Samuelsen (født 7. august 1981) er en tidligere norsk cellist. 

Han er fra 2022 konsertprodusent ved Den Norske Opera & Ballett.

Fra 2018 til 2022 har han jobbet som prosjektleder i Talent Norge. Sommeren 2022 var han programprodusent i Oslo Kammermusikkfestival.

Samuelsen har vært elev av Truls Mørk, og av Bjørn Solum ved Barratt Due musikkinstitutt, senere av russiske Natalia Shakovskaya ved Reina Sofia i Madrid, av Frans Helmerson i Köln, ved Musik-Akademie der Stadt Basel med Thomas Demenga og avsluttet sin Mastergrad ved Zürcher Hochschule der Künste i 2012. Han har vært solist med de fleste norske orkester og flere utenlandske. Han spiller på en Francesco Ruggieri-cello fra 1687 utlånt av Anders Sveaas Allmennyttige Fond ASAF.  

Sommeren 2005 ble han, som den første skandinav, tildelt Prix de Jean Nicolas Firmenich. Han mottok Hedmark fylkes kulturpris i 2006 sammen med søsteren Mari Silje Samuelsen, og har mottatt flere stipendier.

Den Oscar-vinnende komponisten James Horner, blant annet kjent for filmmusikk til Titanic og Avatar, komponerte en dobbelkonsert for fiolin og cello til søskenparet Samuelsen som hadde verdenspremiere i 2014.

Referanser

Eksterne lenker 
 Anders Sveaas' Almennyttige Fond

Norske cellister
Alumni fra Barratt Due musikkinstitutt
Personer fra Ringsaker kommune
Fødsler i 1981
Espen Lie Hansen

Espen Lie Hansen (født 1. mars 1989 i Drammen) er en norsk tidligere håndballspiller, som er bakspiller og har spilt for klubblagene  og  i Norge,  og  i Frankrike,  i Tyskland og  i Østerrike, samt for  og  i Danmark. I dag spiller han for 3.divisjonsklubben Tromsø HK.

Han debuterte på det norske landslaget mot Danmark 31. oktober 2009, og spilte til sammen 158 landskamper og scoret 456 mål. Han spilte blant annet på Norges lag som tok sølv i VM 2017 og i VM 2019.

Karriere 
Hansen startet sin karriere i drammensklubben , hvor han blant annet vant  for 15-årslag i 2004 og 2005, samt  i 2005. I Sparserien for 17-årslag scoret han 156 mål.

I 2006 meldte Hansen overgang til eliteserieklubben , og ble der toppscorer under 2008/09-sesongen med 150 mål.

2017/18 spilte han for den franske klubben . Med Nantes kom han på andreplass Mesterligaen 2017/18 etter at laget tapte for  i finalen. I 2019 signerte han for . Han signerte for Tromsø HK rett før overgangsfristen våren 2022.

Referanser

Eksterne lenker 
 

Norske håndballspillere
Håndballspillere for Drammen HK
Spillere i Håndball-VM 2011 for menn
Spillere i Håndball-EM 2012 for menn
Spillere i Håndball-EM 2014 for menn
Spillere i Håndball-EM 2016 for menn
Spillere i Håndball-VM 2017 for menn
Spillere i Håndball-EM 2018 for menn
Spillere i Håndball-VM 2019 for menn
Personer fra Drammen kommune
Friidrett under Sommer-OL 2008 – Høydehopp kvinner

Kvinnenes høydehopp under Sommer-OL 2008 fant sted den 21. til 23. august 2008 på Beijing National Stadium.

Resultater

Kvalifisering

Finale

Eksterne lenker 
 Resultater  på sports-reference.com

Høydehopp damer
Høydehopp
Friidrett under Sommer-OL 2008 – Kulestøt kvinner

Kvinnenes kulestøt under Sommer-OL 2008 fant sted den 16. august 2008 på Beijing National Stadium.

Resultater

Kvalifisering

Finale

Eksterne lenker
 Resultater  på sports-reference.com

Kulestøt damer
Kulestøt
Friidrett under Sommer-OL 2008 – Diskoskast kvinner

Kvinnenes diskos under Sommer-OL 2008 fant sted den 15. til 18. august 2008 på Beijing National Stadium.

Resultater

Kvalifisering

Finale

Eksterne lenker
 Resultater  på sports-reference.com

Diskoskast damer
Diskos
Friidrett under Sommer-OL 2008 – Sleggekast kvinner

Kvinnenes sleggekast under Sommer-OL 2008 fant sted den 18. til 20. august 2008 på Beijing National Stadium.

Resultater

Kvalifisering

Finale

Eksterne lenker
 Resultater  på sports-reference.com

Sleggekast kvinner
Sleggekast
Ris skole

Ris skole er en ungdomsskole (8. til 10. trinn) på Ris i Oslo, etablert som Riis middelskole i 1915. Skolen er en ren ungdomsskole, med kapasitet til syv parallelle klasser på hvert trinn (8. til 10.), totalt ca. 630 elever.

Historie
Skolen ble etablert som en 4-årig middelskole i 1915. I 1922 fikk skolen eget bygg på gården Ris. Skolens tilbud ble samtidig utvidet med gymnas. Bygget var en murbygning tegnet av arkitekt Kristian Biong, oppført over to etasjer i nybarokk stil. Skolen er siden utvidet, men murbygget er fortsatt i bruk, og står på Oslo byantikvarens gule liste. Fra 1940 ble middelskolen byttet med realskole, før den fra 1966 ble ungdomsskole Riis skole var realskole frem til på 70-tallet. I 1988 ble ungdomsskolen avviklet før den i 1991 var tilbake i rehabiliterte lokaler. Navnet på skolen kommer av nybrottsmenn som bosatte seg oppunder Vettakollen. Da de skulle gi området navn, valgte de å kalle området for Ris. Navnet betyr krattskog eller tettvoksen småskog.

Rehabilitering og nybygg 2014-2016 

Fra høsten 2014 var skolen stengt for rehabilitering. Eksisterende skolebygg ble rehabilitert, nytt bygg på 3500 kvadratmeter ble bygget, og ny idrettsplass ble anlagt. Den nyrehabiliterte skolen sto klar til skolestart 2016. Under rehabiliteringen var skolen relokalisert til det forhenværende FO-bygget i Sørkedalsveien 150D på Huseby.

Ris gymnas
I de nye byggene i 1922 fikk skolen også gymnas der de første elevene ble uteksaminert i 1925. Skolen hadde et gymnasiesamfunn under navnet RiGySa. Skoleavisen het Riset. I årene 1988 til 1990 var skolen kun en videregående skole, hvorpå den ble avviklet. Skolen har siden vært ren ungdomsskole.

Bautaen 
I skolegården står en ærverdig bauta med navn over tidligere elver ved skolen som falt under 2. Verdenskrig. Navnene er risset inn med fødselsår og hvor elevene falt. Bautaen er utformet av Alf Rolfsen. Grunnen til at han tok på seg oppgaven å utforme en slik bautastein var muligens fordi hans sønn Jens Christian og hans nevø var blant de falne elevene. På nasjonaldagen er steinen et høydepunkt, hvor de tidligere elevene hedres med taler allsang og bekransning av skolens egne elever og frammøtte.

Rektorer 
 rundt 1940: lektor Refsum
 rundt 1995: Knut Egeland
 2011–2020: Monica Dellemyr 
 2020–: Peder Gjedrem (fra Hosletoppen skole)

Se også 
 Ris (Oslo)
 Vinderen
 Nordre Huseby
 Smestad

Referanser

Eksterne lenker
 Data og statistikk - MinOsloskole, Oslo kommune. Besøkt 7. februar 2018.
 Skolens hjemmeside
 Oslo Byantikvars gule liste
 Webside om rehabilitering og nybygg hos NCC

Ungdomsskoler i Oslo
Skoler i bydel Vestre Aker
Utdanningsinstitusjoner etablert i 1915
Friidrett under Sommer-OL 2008 – Stavsprang menn

Herrenes stavsprang under Sommer-OL 2008 fant sted den 20. til 22. august 2008 på Beijing National Stadium.

Resultater

Kvalifisering

Finale

Finalen ble avholdt 22. august.

Eksterne lenker
 Resultater  på sports-reference.com

Stavsprang herrer
Stavsprang
OmniWeb

OmniWeb er en proprietær nettleser utviklet og markedsført av The Omni Group. Den utgis kun for operativsystemet Mac OS X. I likhet med mange av de mest populære nettleserne til Mac OS X er også OmniWeb tilgjengelig for gratis nedlasting.
OmniWeb leveres som universal binary, og støtter dermed både Intel- og PowerPC-arkitekturen til Apple. Nettleseren er basert på WebKit-motoren i likhet med nettlesere som Safari og Chrome.

Funksjoner
 Arbeidsrom (workspaces): Grupper av nettleservinduer med egen faner. Brukeren kan ha flere arbeidsrom for de ulike oppgavene han benytter på nettet. Det kan være flere faner innenfor hvert arbeidsrom. Brukeren kan bytte hurtig mellom arbeidsrommene ved bruk av hurtigtaster eller et menyvalg.
 Se lenker (view links): Ved å klikke på denne knappen på verktøylinjen får brukeren en oversikt over alle lenker på en side.
 Ad blocking: Sprett opp vinduer og Flash kan blokkeres, reklame og bannere fra kjente reklameservere kan blokkeres, samt at tredjeparts bilder kan forhindres i å lastes inn.
 Snarveier: Man kan definere egne snarveier for nettsider man bruker ofte. Da holder det å skrive inn snarveien i søkefeltet, så vil OmniWeb fylle ut den komplette adressen og starte å laste siden.
 Preferanser: OmniWeb lar deg sette spesifikke preferanser for ulike sider. Man kan for eksempel velge å tillate Flashinnhold fra noen sider, men å blokkere det fra andre, man kan velge ulike mapper nedlastbart innhold skal lagres for ulike sider, og man kan velge ulik tekststørrelse. OmniWeb husker disse innstillingene fra gang til gang siden besøkes.

Se også 
 Flere nettlesere...

Eksterne lenker 
 The Omni Group
 The Omni Group – OmniWeb

Nettlesere
Provinsen Brandenburg

Provinsen Brandenburg (tysk: Provinz Brandenburg) var en provins som eksisterte fra 1815 til 1918 innenfor kongeriket Preussen, og deretter fra 1918 til 1946 innenfor Fristaten Preussen og Weimarrepublikken. Provinsen hadde et areal på 38 275 km², og en befolkning på 3 023 443 i mai 1939. Provinsens hovedstad var vekselvis Potsdam (1819-1827, 1843-1918) og Berlin (1827-1843, 1918-1946).

Referanser 

 
Stater og territorier etablert i 1819
Stater og territorier opphørt i 1946
Islands håndballforbund

Islands håndballforbund (islandsk: Handknattleikssamband Íslands) ble stiftet 11. juni 1957 og er Islands øverste styrende organ for håndball og har hovedkontor i Reykjavík. Særforbundet er medlem av Íþrótta- og Ólympíusambandi Íslands (ÍSÍ), det internasjonale håndballforbundet (IHF) siden 1984 og det europeiske håndballforbundet (EHF) fra 1991. Presidenten nå (januar 2011) heter Knútur Grétar Hauksson og generalsekretær er Einar Örn Þorvarðarson.

Landslagsresultater i sluttspill

Olympiske leker, menn
 2008 Beijing: 2.-plass – sølvmedalje
 2004 Athen: 9.-plass 
 1992 Barcelona: 4.-plass 
 1988 Seoul: 8.-plass 
 1984 Los Angeles: 6.-plass 
 1972 München: 12.-plass

Håndball-VM, menn
 2007 Tyskland: 8.-plass 
 2005 Tunisia: 15.-plass 
 2003 Portugal: 7.-plass 
 2001 Frankrike: 11.-plass 
 1997 Japan: 5.-plass 
 1995 Island : 13. – 16.-plass 
 1993 Sverige: 8.-plass 
 1990 Tsjekkoslovakia: 10.-plass 
 1986 Sveits: 6.-plass 
 1970 Frankrike: 11.-plass 
 1961 Vest-Tyskland: 6.-plass

Håndball-EM, menn
 2010 Østerrike: 3.-plass – bronsemedalje
 2008 Norge: 11.-plass 
 2006 Sveits: 7.-plass 
 2004 Slovenia: 13.-plass
 2002 Sverige: 4.-plass
 2000 Kroatia: 11.-plass

Håndball-VM junior, menn
 2009 Egypt: 13.-plass 
 2005 Ungarn: 9.-plass 
 1991 Hellas: 5.-plass 
 1989 Spania: 5.-plass 
 1987 Jugoslavia: 16.-plass 
 1985 Italia: 8.-plass 
 1981 Danmark/Sverige: 6.-plass 
 1979 Sverige: 7.-plass

Håndball-VM Youth, menn
 2009 Tunisia: 2.-plass – sølvmedalje

Håndball-EM Youth, menn
 2003 Slovakia: 1.-plass – gullmedalje
 2001 Luxembourg: 12.-plass

Håndball-EM, kvinner
 2010 Danmark/Norge: 15.-plass

Håndball-VM junior, kvinner
 2008 Makedonia: 13.-plass 
 1999 Kina: 18.-plass

Referanser

Eksterne lenker
 

Håndball på Island
Håndballforbund
Organisasjoner etablert i 1957
Islandske idrettsforbund
1950-årene på Island
Mørk kveldvikler

Mørk kveldvikler  (Epinotia nigricana) er en sommerfugl i gruppen av viklere (Tortricidae).

Utseende 
En ganske liten (vingespenn 11-13 millimeter), brunspraglete vikler. Forvingen er brunspraglete med spor av et lyst tverrbånd i midten. Bakvingen er brun. Arten kjennes nok best på størrelsen kombinert med vertsplanten.

Levevis 
Larven utvikler seg mellom sammenspunnet bark på edelgran (Abies alba). Dette treet finnes bare plantet i Nord-Europa, men den store utbredelsen av juletreplantinger har trolig gitt bedre muligheter for denne arten her.

Utbredelse 
Arten har en relativt begrenset utbredelse i sentrale deler av Europa, fra Hellas i sør til det sørlige Skandinavia i nord og fra Romania i øst til Irland i vest. I Norge er arten først funnet i de senere år, i ytre deler av Aust-Agder og Vest-Agder.

Systematisk inndeling 

 sommerfugler (Lepidoptera)
 gruppe Heteroneura 
 gruppe Apoditrysia
 gruppe / overfamilie viklere (Tortricoidea) 
 familie viklere (Tortricidae) 
 delgruppe Olethreutinae
 slekten Epinotia Hübner, 1825
 mørk kveldvikler, Epinotia nigricana (Herrich-Schäffer, 1851)

Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
 Nettsiden Svenska Fjärilar, med bildegalleri: 
 Epinotia nigricana på UK Moths: 
 Fauna Europaea, utbredelsesdatabase for europeiske dyr:

Eksterne lenker 
 
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.

Eucosmini
Sommerfugler formelt beskrevet i 1851
Dyr formelt beskrevet av Gottlieb August Herrich-Schäffer
Øystein Wormdal

Øystein Wormdal (født 8. september 1951) er en tidligere norsk fotballspiller som spilte høyreback for Rosenborg Ballklub.

Eksterne lenker 
 
 «Juryens favoritt: Øystein Wormdahl» Fotballadressa, 26. mai 2010

Norske fotballspillere
Fotballspillere for Rosenborg BK
Øivind Husby

Øivind Husby (født i Rødovre 3. august 1960) er en norsk tidligere fotballspiller, han spilte for  fra 1976 til 1983 og igjen fra 1989-1992. 

Husby spilte 205 offisielle kamper for Rosenborg, og scoret 18 mål for klubben. Spilte i Danmark for  fra 1983-1984. Han spilte for  i Spanias Segunda División siste halvdel av 1984/85-sesongen. For Granada fikk han totalt 15 kamper og scoret tre mål i serie og cup, før han dro hjem til Norge for å spille den siste halvdelen av den norske 1985-sesongen for . På tampen av sesongens siste kamp bommet Husby på et skjebnesvangert straffespark på stillingen 0-1 hjemme mot . Tapet førte til nedrykk fra toppdivisjonen for Moss. 
Husby spilte totalt 64 kamper og scoret 10 mål i alle turneringer for  fra 1986 til 1988. Fotballtrener utdannet med UEFA PRO A år 2000 og UEFA A spillerutvikling 2016. Trener i Rosenborg fra 1997 til 2001 med et engasjement på nytt i 2013 for G19 i Rosenborg. Ambassadør/speider for Rosenborg fra 2009 til 2016. Assistent-trener for Rosenborgs A-lag fra 1997-1999 og for Norge U18 i 2000. Hovedtrener Norge U18 høsten 2000. 
Bachelor i økonomi fra BI og leder av IT-selskap i over 20 år.

Referanser

Eksterne lenker 
 
 Profil hos Rosenborg
 Profil hos BDFutbol

Kilder 
 

Norske fotballspillere
Norske landslagsspillere i fotball for herrer
Norske fotballspillere i Spania
Norske fotballspillere i Danmark
Fotballspillere for Rosenborg BK
Fotballspillere for Vålerenga Fotball
Fotballspillere for Moss FK
Fotballspillere for Brøndby IF
Fødsler i 1960
Sør-Koreas håndballforbund

Sør-Koreas håndballforbund er overbygningen for den organiserte håndballen i Sør-Korea og ble etablert i 1945. Forbundet er medlem av International Handball Federation og Asian Handball Federation.

Eksterne lenker
 Sør-Koreas håndballforbund

Håndball i Sør-Korea
Sørkoreanske idrettsforbund
Håndballforbund
Etableringer i 1945
Norske Kunsthåndverkere

Norske Kunsthåndverkere (NK) er en landsomfattende organisasjon opprettet i 1975 for profesjonelle utøvere av faget kunsthåndverk. Driften sikres gjennom midler over statsbudsjettet, og medlemskontingenten. NK driver både kunstpolitikk og kunstformidling. Organisasjonen ivaretar medlemmenes juridiske og økonomiske interesser, og målet er at medlemmene kan ha en karriere som kunstner med kunsthåndverk som levebrød.

Organisasjonen har i dag medlemmer innen faggruppene keramikk, tekstil, metall, tre, glass og lær. Medlemmene har utdanning fra en av landets kunsthøgskoler eller tilsvarende utdanning fra utlandet. Kunststudenter kan også bli medlem.

NK er delt inn i 7 regioner, med eget styre og regionleder. Organisasjonen initierer, administrerer og støtter utstillingsprosjekter, seminarer, workshops osv. både i Norge og utlandet. Det er opprettet en egen virksomhet for utlandsformidling, Norwegian Crafts.

NK har siden opprettelsen produsert den årlige juryerte mønstringen Årsutstillingen. NK gir også ut tidsskriftet Kunsthåndverk og har etablert galleriene Format i Oslo (1991) og KRAFT i Bergen (1997).

Se også 
 Kunsthåndverkprisen
 Norske Kunsthåndverkeres ærespris

Referanser

Eksterne lenker 
 
 Norwegian Crafts
Galleri Format Oslo
Galleri KRAFT i Bergen

Norsk kunst
Norske kunstnerorganisasjoner
Kunsthåndverk
Kobberkveldvikler

Kobberkveldvikler  (Epinotia fraternana) er en sommerfugl i gruppen av viklere (Tortricidae).

Utseende 
En liten (vingespenn 10-14 millimeter), brunlig vikler. Forvingen er gulbrun ved roten, mer rødbrun lenger ute, med to mer eller mindre tydelige, lyse tverbånd. Bakvingen er brun og forholdsvis smal.

Levevis 
Larvene lever på edelgran (Abies alba), i Nord-Europa finnes arten der denne er plantet. De voksne viklerne flyr i juni-juli.

Utbredelse 
Arten er utbredt i de sentrale og vestlige delene av Europa, fra Bulgaria og Romania vestover.
I Norge er den funnet i Østfold, Akershus, Agderfylkene og Hordaland.

Systematisk inndeling 

 sommerfugler (Lepidoptera)
 gruppe Heteroneura 
 gruppe Apoditrysia
 gruppe / overfamilie viklere (Tortricoidea) 
 familie viklere (Tortricidae) 
 delgruppe Olethreutinae
 slekten Epinotia Hübner, 1825
 kobberkveldvikler, Epinotia fraternana (Haworth, 1811)

Kilder 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
 Nettsiden Svenska Fjärilar, med bildegalleri: 
 Epinotia fraternana på UK Moths: 
 Fauna Europaea, utbredelsesdatabase for europeiske dyr:

Eksterne lenker 
 
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.

Eucosmini
Sommerfugler formelt beskrevet i 1811
Dyr formelt beskrevet av Adrian Hardy Haworth